— 151 — 



tagere besteg Arrenakke og nød den herlige Udsigt og den synkende Sol 

 fra Bakkens Top. De øvrige ilede forud for om muligt at naa ned til 

 Strandengene ved Frederiksværk inden Mørkets Frembrud. Det lykkedes 

 dog ikke; ved Ankomsten hertil var Klokken blevet over 6, og Solen var 

 forlængst borte. — Paa Vejen gennem Bøgeskoven ved Arresødal note- 

 redes nogle Svampe: Russula vesca, R. fellea, R. ochroleuca, Armillaria 

 mucida, Collybia radicata, Boletus subto?nentosus, Clitocybe odora, Stro- 

 pharia aeruginosa, S. squamosa, Hydnum repandum, Limacium eburneum 

 og Craterellus cornucopioides. Desuden fandtes paa sandet Morbund i 

 Bøgeskoven nogle Eksemplarer af en for Danmark ny Russula-Art 7 R. rubi- 

 cunda Quél., som er karakteristisk ved at have en smukt rød, tyndt kødet Hat 

 paa c. 7 — 8 cm i Diam., stærkt gule, brede, tætte, anastomoserende La- 

 meller, hvid Stok og svampet Kød med en først sødlig, dernæst skarp 

 Smag. Hattens Overhud kan nær Periferien let løsnes, og Kødet lige under 

 Overhuden er rødligt anløbet. Overhudens røde Farve kan udtrækkes med 

 Vand og farver dette rødt i Løbet af faa Minutter. 



Kl. 7 samledes alle paa Hotel Frederiksværk til en længe imødeset 

 Middag, hvorefter man nød Kaffen og Cigarerne i et hyggeligt møbleret 

 Lokale, hvor Mag. Henning Petersen forkortede de mødige Deltagere Tiden 

 inden Afrejsen ved en liflig Klavermusik. 



Resumé: Den sidste Tids kolde Vejr havde foraarsaget, at Aarets 

 store Rigdom paa Storsvampe var borte. Kun lidt over 50 Arter no- 

 teredes. 0. Winge. 



Møder i 1912 (Fortsættelse fra Side 56). 



Mødet den 9. November 1912. 



Museumsinspektør Dr. H. C. Ostenfeld meddelte nogle Bemærkninger 

 om nogle danske Planter: Oenanthe fluviatilis (se dette Hefte), 

 Mimulus og fremviste nogle nye Fund af sjældnere danske Planter. 



Til disse Meddelelser knyttedes Bemærkninger og Forespørgsler af 

 Proff. Warming og Kølpin Ravn, Direktør K. Dorph-Petersen, Mag. G. Chri- 

 stensen og Kunstmaler Wiinstedt. 



Derefter fremsatte Prof. em. Dr. E. Warming nogle Betragtninger 

 over danske Plantenavne, navnlig i vore botaniske Haandbøger. An- 

 ledningen var, at han under sin Syslen med „Dansk Plantevækst" havde 

 følt nogle Mangler med Hensyn til Navnene, og at han ikke vilde undlade 

 at henlede Opmærksomheden paa, at her utvivlsomt er en Opgave at løse, 

 i første Række for Prof. Raunkiær, naar han nu, med Dr. Ostenfeld 

 som Medarbejder, gaar i Gang med den 3. Udg. af „Dansk Ekskursions- 

 flora". Han refererer dem saaledes: 



1 alle vore floristiske Haandbøger findes danske Navne ved Siden af 

 de latinske; Bestræbelserne er tydelig nok gaaet ud paa at faa et dansk 

 Navn for hver vildtvoksende eller almindelig dyrket Art. Dette maa høj- 

 ligen paaskønnes som et vigtigt Middel til at indføre Plantekendskab i den 

 store Almenhed. For øvrigt er det vist unødvendigt, at Forfatterne an- 

 strænger sig for at danne Navne for meget nærstaaende Arter i vanskelige 

 Slægter, fordi det store Publikum dog vanskeligt vil kunne adskille dem. 



